[bookmark: _GoBack]NR.5133/22.03.2023

RAPORT DE SPECIALITATE


Subsemnata Moraru Mariana, inspector de specialitate Serviciu Patrimoniu Local și Monitorizare Servicii Publice din cadrul Primăriei orașului, analizând Proiectul de hotărâre pentru “Aprobarea Raportului de oportunitate privind vânzarea prin licitație publică a unui teren în suprafaţă de 19.810 mp situat în extravilanul orașului Boldești-Scăeni, T54 Parcela Np 2710”, am constatat următoarele :
         - prin adresa, înregistrată la Primăria orașului sub nr. 2835/16.02.2023, domnul Matesan Ion-Florin solicită cumpărarea unui teren de aproximativ 2 ha situat în T 54, pentru amenajarea unei bălți piscicole;
         - terenul în suprafață de 19.810 mp, este lotul 2 provenit din lotizare teren în suprafață de 47751mp - proprietatea privată a orașului conform anexei  la HCL  nr. 158/26.10.2021,  act lotizare nr.412/21.02.2023, este situat în extravilanul oraşului, T 54, NP 2710 și are numărul cadastral 27224;
- pentru efectuarea vânzării terenului sus menționat este necesară aprobarea prealabilă, de către consiliul local a Raportului de oportunitate privind vânzarea terenului;
 	 - vânzarea terenului se face în baza Regulamentului cadru privind vânzarea bunurilor imobile aparținând domeniului privat al orașului Boldești-Scăeni aprobat prin HCL nr. 170/26.11.2019;
	- configurația terenului se regăsește în planșă, iar datele de identificare in Anexa la Proiectul de hotărâre.
După aprobarea Raportului de oportunitate, executivul va achiziționa Raportul de evaluare pentru stabilirea prețului de circulație, întocmit de un expert ANEVAR. 
          Față de cele mai sus mentionate, consider că inițierea acestui Proiect de hotărâre este necesară și oportună .


Întocmit,
Moraru Mariana
